kardosdrur/scandi-wiki huggingface dataset:
Stockholm Centralposthus

Stockholm Centralposthus er et byggnadsminne med hovedindgang i Vasagatan 28-34 i karréen Blåmannen i bydelen Norrmalm i Stockholm i Sverige. Bygningen opførtes i årene fra 1898 til 1903 efter tegninger for eksteriøret og posthallen af  arkitekten Ferdinand Boberg og for planløsningen af Gustaf Dahl. Ferdinand Boberg tegnede i øvrigt også Malmø Centralposthus. Bygningen ombyggedes af BSK Arkitekter i årene fra 1988 til 1991 og atter af Ahrbom & Partner i årene fra 2006 til 2008.

Facadeudformningen giver visse associationer til Vadstena Slot, hvilket ikke er overraskende, da Boberg var meget interesseret i middelalderlige slotte, og ved netop dette posthus lod han sig inspirere af Vadstena Slot, men bygningen er også karakteristisk for Bobergs stræben efter en uafhængig og moderne stil. Granitsokkelen giver en smidig overgang til stueetagens røde sandsten, hvor dybt indskårne muråbninger danner en kraftfuld arkade, hvis søjler føres videre som tynde pilastre i mezzaninens væg bestående af mørke rødgule mursten. Den øverste etage er udført i sandsten, og det let buede tag er beklædt med sort skifer.

Centralposthuset indviedes ved en ceremoni af kong Oscar 2. den 27. oktober 1903. Det svenske postvæsen udgav i 1974 en række frimærker, herunder to med motiver fra Centralposthuset.

Siden midten af 1990'erne, er der intet postkontor i huset og det Postens hovedsæde flyttedes til Solna i løbet af efteråret 2003. Bygningen blev senest renoveret i årene fra 2006 til 2008. I maj og juni 2008 flyttet Näringsdepartementet, Arbetsmarknadsdepartementet og dele af Regeringskansliets förvaltningsavdelning ind i huset.

Se også 
 Posten AB

Kildehenvisninger 

Centralposthus
Ferdinand Boberg
Byggnadsminne
Eldar Qasımov

Eldar Qasımov (4. juni 1989 i Baku i Aserbajdsjanske SSR) er en aserbajdsjansk sanger som repræsenterede Aserbajdsjan i Eurovision Song Contest 2011 med musikduoen Eldar og Nigar sammen med Nigar Camal. Han var en af værterne til Eurovision song contest 2012 i Baku.

Eldar Qasımov er oldebarn til det aserbajdsjanske skuespillerpar Abbas Mirza Sharifzadeh og Marziyya Davudova, og barnebarn af skuespillerinden Firangiz Sharifova. Qasımov begyndte at synge da han var meget ung, og har deltaget i flere koncerter i forskellige byer i Aserbajdsjan og Rusland. Mellem 2001 og 2005 fik han faglig uddannelse i musik og lærte at spille klaver.

Eldar Qasımov har en uddannelse fra Baku Slaviske Universitet i international politik og regional geografi. Siden 2010 har han været kandidatstuderende i international politik på samme universitet Eldar Qasımov taler også flydende tysk.

Kildehenvisninger

Eksterne henvisninger 

Sangere fra Aserbajdsjan
Popmusikere fra Aserbajdsjan
Personer fra Baku
Deltagere ved Eurovision Song Contest 2011
Værter ved Eurovision Song Contest
Arco (Renfe)

Arco er et passagertog opereret af RENFE, spaniens statsejede jernbaneselskab. Materiellet består af renoverede og moderniserede personvogne, hvis tophastighed ligger på 220 km/t. Renfe opererer to ruter, den ene kaldet García Lorca, der kører fra Barcelona til Granada, den anden rute kaldet Camino de Santiago, der kører fra Bilbao til Vigo. Denne service blev oprettet i 1999.

Togene opererer med lokomotiverne Renfe 252 (elektrisk) og Renfe 334 (dieselelektrisk), der begge kører med sine tophastigheder på 200 km/t.

En enkel vogn er 26,4 meter lang, og kører på sporvidden 1.668 millimeter (bredspor), hvilket i øvrigt er almindelig sporvidde i Spanien, i modsætning til de konventionelle 1.435 millimeter. Vognen er bygget af MACOSA, der nu opkøbt af Vossloh AG. Der er blevet fabrikeret 41 enheder, hvorved samtlige er renoverede og moderniserede. Dens bogier er af typen GC-3, en modificeret udgave af den oprindelige type GC-1. En vogn vejer cirka 44 tons, er 2,867 meter bred og 4 meter høj.

Jernbanetransport i Spanien
Nigar Camal

Nigar Camal (1. september 1980 i Baku i Aserbajdsjanske SSR), er en aserbajdsjansk sanger som repræsenterede Aserbajdsjan i Eurovision Song Contest 2011 med musikduoen Eldar og Nigar sammen med Eldar Qasımov. Camal har siden 2005 boet i London.

Kildehenvisninger

Eksterne henvisninger 

Sangere fra Aserbajdsjan
Popmusikere fra Aserbajdsjan
Personer fra Baku
Kvindelige kunstnere fra Aserbajdsjan
Eldar og Nigar

Eldar og Nigar, også kendt som Eli & Nikki er en aserbajdsjansk popduo  bestående af sangerne Eldar Qasımov og Nigar Camal. De vandt Eurovision Song Contest 2011 den 14. maj 2011 for Aserbajdsjan med deres bidrag "Running Scared", hvilket var landets første sejr i konkurrencen. Selvom Camal repræsenterede Aserbajdsjan, så bor hun til dagligt i London.

Kildehenvisninger 

Popgrupper fra Aserbajdsjan
Deltagere ved Eurovision Song Contest 2011
Vindere af Eurovision Song Contest
Aserbajdsjans Eurovision Song Contest-deltagere
Musikgrupper fra 2010
R-Net

R-nettet er et højklasset kollektivt trafiknet bestående af buslinjer og lokalbaner i Movias dækningsområde på Sjælland, Lolland, Falster og Møn. R-nettet er oprindeligt et resultat af Region Sjællands trafikplan, men det omfatter nu også linjer i Region Hovedstaden. R’et er tildelt linjer, der betjener primære regionale rejsemål med høj frekvens og direkte rute standser ved alle stoppesteder/stationer. Busdriften drives af forskellige busentreprenører, mens lokalbanerne drives af Lokaltog, som Movia er medejer af.

R-nettets koncept er enkelt: Mandag-fredag i dagtimerne (kl. 6-20) opererer R-nettet med halvtimes drift. I aftentimerne samt i weekender er der timedrift. Enkelte linjer har supplerende afgange, typisk i myldretiderne. R-nettet binder regionerne sammen trafikalt med de øvrige bus- og togforbindelser. Køreplanerne er optimeret, således at relevante korrespondancer prioriteres, hvor det er muligt. Busserne standser i modsætning til S-busserne i Hovedstadsområdet normalt ved alle stoppesteder undervejs, hvis der er passagerer, der skal af eller på. Der er dog enkelte gennemkørende ture på visse linjer i myldretiden. Lokalbanerne har dels et antal stationer, hvor alle tog standser uanset behov, og dels et antal hvor der kun standses, hvis der er passagerer, der har trykket på en stopknap i toget eller på perronen. Sidstnævnte stationer er markeret med T for trinbræt i nedenstående oversigter.

R-nettet havde premiere søndag 13. december 2009 med fire linjer i Vestsjælland. Året efter, 12. december 2010 udvidedes nettet med yderligere R-linjer på resten af Sjælland, Lolland, Falster og Møn. Også ved flere senere lejligheder er R-nettet blevet udvidet. Etableringen af R-nettet har medført grundlæggende reformering af det regionale linjenet samt enkelte ændringer på lokallinjerne. Derudover er infrastrukturen på en række lokalbaner opgraderet i form af modernisering af spor, signal- og sikringsanlæg samt anlæg af transversaler, der giver flere krydsningsmuligheder på de ellers enkeltsporede strækninger. Dermed er den tilladte maksimalhastighed øget på flere af banerne til gavn for passagerer og driftsøkonomien.

R-nettet markedsføres med sloganet "Nemt til alt".

R-nettet 
Status pr. 27. juni 2021.

Buslinjer

Nedlagte buslinjer

Jernbaner 
Alle de jernbaner der indgår i R-Nettet - Østbanen + den nordlige del af Lille Syd (linje 110R og 210R), Odsherredsbanen (linje 510R), Lollandsbanen (linje 710R), Frederiksværkbanen (linje 920R), Lille Nord (linje 930R), Gribskovbanen (linje 950R og 960R) og Hornbækbanen (linje 940R) - drives af Lokaltog. Selskabet står også bag Tølløsebanen (linje 410) mellem Slagelse og Tølløse og Nærumbanen (linje 910) mellem Jægersborg og Nærum, men de er imidlertid ikke en del af R-Nettet.

På nogle strækninger er der varierende standsningsmønstre i dagtimerne, hvor visse stationer kun betjenes en gang i timen. På Frederiksværkbanen kører der desuden ekstratog som linje 920E.

Kilder 
 Movia og Lokaltogs køreplaner.
 R-bus - Produktoversigt , Movia, maj 2015.

Noter

Eksterne henvisninger 

 Movias hjemmeside
 Lokaltogs hjemmeside

Transport i Danmark
Busser
Etableret i 2009
Traffic

Traffic kan henvise til:

 Traffic (film) - en film fra 2000.
 Traffic (band) - et britisk band.
Jason Sudeikis

Daniel Jason Sudeikis (født 18. september 1975) er en amerikansk skuespiller og komiker, der i øjeblikket er en af hovedrollerne som en af skuespillerne på Saturday Night Live.

Sudeikis fik sin første føre filmrolle, med Owen Wilson i Farrelly-brødre komedien Alt tilladt fra 2011.

Eksterne henvisninger 

 
 MySpace
 Interview fra We Are Movie Geeks

Skuespillere fra USA
Komikere fra USA
Sankt Alkmund

Sankt Alkmund (med flere stavemåder: Alcmund, Ealhmund, Alhmund eller Alchmund, død cirka år 800) var søn af Alhred af Northumbria, og var i mere end tyve år i eksil blandt pikterne på grund af stridigheder i herskerslægten. Han vendte tilbage med en hær og blev dræbt omkring år 800. Omstændighederne er uklare, men kong Eardwulf af Northumbria blev holdt ansvarlig. Alkmunds død blev set som et martyrium, og Alkmund blev helgen.

Alkmund blev begravet i Lilleshall i Shropshire, hvor der blev rapporteret om mirakler ved graven. På grund af vikingers hærgen i området blev Alkmund flyttet til Derby. Hans festdag er den 19. marts.

Se også 
 Alchmund af Hexham

Referencer 

 Grosjean, P., Codicis Gothani Appendix (Vita Sancti Aelkmundi regis), Analecta Bollandiana lviii (1940), 178-83

Helgener
Joy Behar

Josephina Victoria "Joy" Behar (født Occhiuto, født 7. oktober 1942) er en amerikansk komiker, forfatter, skuespillerinde og en medvært på talkshowet The View. Behar begyndte som vært for et kommentarprogram i efteråret 2009, med titlen The Joy Behar Show på CNN's søster-netværk, HLN.

Behar spillede rollen som "Dr. Lucy" i komediefilmen Alt tilladt fra 2011.

Eksterne henvisninger 
 

Skuespillere fra New York
Komikere fra USA
Humorister fra USA
Italiensk-amerikanere
J.B. Smoove

Jerry Brooks (født 16. december 1964), bedre kendt under sit kunstnernavn JB Smoove, er en amerikansk skuespiller, forfatter og stand-up komiker og er bedst kendt for sin tilbagevendende rolle som Leon i Curb Your Enthusiasm.

Smooves har medvirket i film som With or Without You, Pootie Tang, Mr. Deeds, Date Night og Alt tilladt.

Eksterne henvisninger 

 

Skuespillere fra USA
Komikere fra USA
Alexandra Daddario

Alexandra Anna Daddario (født 16. marts 1986 i New York) er en amerikansk skuespiller, kendt for filmpublikummet som Annabeth Chase i filmen Percy Jackson & lyntyven fra 2010. Daddario medvirkede også i The Squid and the Whale, All My Children, The Babysitters, The Attic, The Hottest State, White Collar, Bereavement og San Andreas.

I 2011 medvirkede hun med Owen Wilson i Farrelly-brødrenes komediefilm Alt tilladt. I 2015 havde hun en af hovedrollerne i filmen "San Andreas". Hun er også kendt for rollen i Baywatch (2017) i rollen som Summer Quinn.

Eksterne henvisninger 

 

Skuespillere fra New York
Filmskuespillere fra USA
Tv-skuespillere fra USA
Personer fra New York City

Amerikanere i 1900-tallet
Amerikanere i 2000-tallet
Nicky Whelan

Nicky Whelan (født 10. juni 1981) er en australsk skuespillerinde og model, bedst kendt for sin rolle som Pepper Steiger i den australske tv-serie Neighbours. Hun er barnebarn af AFL Brownlow medaljøren Marcus Whelan.

Whelan afsluttet optagelserne til filmen Hollywood and Wine i Los Angeles. Hun medvirkede sammen med David Spade.
Whelan dukkede op i sidste sæson af Scrubs som Maya, en australsk medicinsk skole student og medvirkede i filmen Alt tilladt fra 2011, med Owen Wilson, Jason Sudeikis, Jenna Fischer, og Christina Applegate.

Eksterne henvisninger 

 

Skuespillere fra Australien
Rolighed (Skodsborg)

Rolighed er et tidligere landsted beliggende Skodsborg Strandvej 301-303 mellem Skodsborg og Vedbæk.

Roligheds historie går flere hundrede år tilbage. Grunden blev i 1780 købt af norsk statsmand, Carsten Tank Anker. Anker-familien havde tætte relationer til general Arthur Wellesley (senere hertugen af Wellington) –  et venskab der skulle komme dem til gode i 1807, da englænderne kom og besatte mange af de store landsteder på kysten. Wellesley beskyttede Rolighed og hans portræt hænger der stadig den dag i dag. 

I 1813 solgte Carsten Tank Anker Rolighed til kaptajn John Christmas, en engelsk grosserer fra det københavnske borgerskab. Efter Christmas' død i 1822 blev stedet overtaget af svigersønnen, William Frederik Duntzfelt, en dansk handelsmand og politiker. I 1825 blev der opført bygninger ved arkitekten Jørgen Hansen Koch. Duntzfelt solgte stedet videre i 1841 til Peter Browne, en britisk diplomat. Da Browne tog tilbage til England solgte han det til den københavnske handelsmand, L.J.T. Grøn, og Rolighed blev landsted for den rige handelsslægt Grøn. 1866-67 opførte H.S. Sibbern en gæstebolig på stedet.

Grøn og hans kone boede i Rolighed i mange år, indtil stedet blev overtaget af sønnen, stiftamtmand og kammerherre, R. Howard Grøn.

I 1927-30 blev der tilføjet en ny og meget større bygning i Bedre Byggeskik ved Viborg-arkitekten Søren Vig-Nielsen. Bygningen er hvidpudset og krones af et tårn, og vinduerne har skodder. Årsagen til, at Vig-Nielsen og ikke en københavnsk arkitekt fik opgaven var, at ejer R. Howard Grøn var den tidligere stiftamtmand i Viborg Stift.

Senere blev ejendommen købt af Fonden af 28. maj 1948, der bl.a. har til formål at støtte Det Konservative Folkeparti. I årene 1959-61 lod fonden anlægget ombygge og udvide til kursusejendom for partiet ved arkitekt Ole Hagen.

I sommeren 2010 solgte fonden ejendommen til A.P. Møller-Mærsk for omkring 30 mio. kr. eller et højere beløb.

Bygningerne er ikke fredet, men har høj bevaringsværdi.

Galleri

Kilder 
 "Konservative sælger kursuscenter", Ekstrabladet.dk, 28. juli 2010.

Skodsborg
A.P. Møller - Mærsk
Det Konservative Folkeparti
Strandvejen
Vedbæk
Bygninger, konstruktioner og anlæg i Rudersdal Kommune
Friedrich Adolf Trendelenburg

Friedrich Adolf Trendelenburg (født 30. november 1802 i Eutin, død 24. januar 1872 i Berlin) var en tysk filosof. 

Trendelenburg studerede filosofi og filologi i Kiel, Leipzig og endelig i Berlin, hvor han tog doktorgraden og 1833 udnævntes til professor. Tredendelenburg var en fremragende forsker af Filosofiens historie, særlig den græske; 1833 udgav han Aristoteles’ skrift om Sjælen, og 1837 sine Elementa logices Aristotelicæ (mange senere Udg.; bearbejdet på tysk under titlen Erläuterungen zu den Elementen der aristotelischen Logik [1842]; hans betydeligste historiske arbejde er Historischen Beiträge zur Philosophie, I—III (1856—67), i hvis første bind findes Kategorilærens Historie. Ved sin historiske sans stod Tredendelenburg Hegelianismen nær, men ellers har han nået sin største berømmelse ved
en overordentlig klar og skarpsindig kritik af den Hegelske Logik. Som få andre har Tredendelenburg gennem sit erkendelsesteoretiske hovedværk Logische Untersuchungen, I—II (1840; 3. Udg. 1870) rejst de teoretiske problemer, hvis behandling førte ud over spekulationen og banede vej for den kritiske filosofi i 19. århundredes sidste halvdel. Sit eget system har Tredendelenburg for største delen bygget på Aristoteles, og han mener, skønt han tager afstand fra romantikernes naturfilosofi, som disse at kunne hævde en teleologisk naturopfattelse i lighed med den aristoteliske. I sit etiske hovedværk Naturrecht auf dem Grunde der Ethik (1860; ændret udgave 1868) går han, som i sine teoretiske arbejder, tilbage til den antikke filosofi og kommer herved også til at stå den Hegelske Etik nær. Blandt hans øvrige Skrifter må fremhæves Die sittliche Idee des Rechts (1849) og Kleine Schriften, I—II (1870). For den danske litteratur har Tredendelenburg fået en vis betydning ved sin Indflydelse på Søren Kierkegaards kritik af den Hegelske Metafysik (særlig afsluttende uvidenskabelig efterskrift [1846]).

Referencer 

Filosoffer fra Tyskland
Faglitterære forfattere fra Tyskland
Ansatte ved Humboldt-Universität zu Berlin
Tyskere i 1800-tallet
Otto Frankild

Otto Herman Frankild (født 15. februar 1918 i Kongens Lyngby) er en dansk modernistisk arkitekt.

Hans forældre var brolæggermester og entreprenør Otto Herman Frankild og Carla Alfrida Pedersen, blev murersvend 1938, tog afgang fra Teknisk Skole 1938 og blev arkitekt med afgang fra Kunstakademiets Arkitektskole i 1942. Allerede fra 1939 havde han egen tegnestue, og i 1940'erne og 1950'erne vandt han næsten alle de konkurrencer, som han deltog i. 1942 modtog han et legat fra Glashandler Johan Franz Ronges Fond. Han fik mange forskellige opgaver rundt omkring i landet, men sine væsentligste aftryk har han sat på København. Han vandt en konkurrence om bebyggelsen af det gamle banegårdsterræn mellem Vester Farimagsgade og Sankt Jørgens Sø og tegnede selv mange af bygningerne i det nye kvarter. Mest kendt er det elegante Hotel Imperial, som også blev hans sidste opgave. På grund af uenighed med bygherren forlod han projektet lidt før færdiggørelsen (april 1960, indviet 1961) og slog sig ned på Mallorca, hvor han siden har ført en tilbagetrukket tilværelse og har arbejdet lidt som tegner og maler. 

Han blev gift 1944 med klinikassistent Solvejg Maren Hansigne Mortensen (født 19. maj 1926), datter af Niels Adolf Mortensen og Karla Kristine Jensen.

Værker 

 Aalborghallen, Aalborg (1949, 1. præmie 1945, sammen med Preben Hansen og Arne Kjær)
 Arbejderhøjskolen, Esbjerg (1948, 1. præmie 1947)
 Boligbebyggelsen Munkerishave, Munkerisvej 13-53, Odense (1953, 1. præmie 1947)
 Sønderlandsskolen, Sønder Allé 25, Holstebro (1952-53, 1. og 3. præmie 1948)
 Rugkobbelskolen, Tøndergade 92, Aabenraa (1956-60, 1. præmie 1949)
 Sct. Jørgens Hus, hovedsæde for Aage V. Jensen, Kampmannsgade 1 (1957)
 Hotel Imperial med Imperial-biografen, Gammel Kongevej, København (1958-61, sammen med Svend Aage Hansen og Jørgen Høj, færdiggjort af Jørgen Buschardt)
 Merkur Teatret, Nyropsgade 41, København (1960)
 Thisted Bank, Storegade/Jernbanegade, Thisted (1960, sammen med Helge Morthensen)

Konkurrencer 
 Bebyggelsesplan for Løgstrup Toft, Viborg (1. præmie 1943)
 Bebyggelsesplan for Bellahøj (2. præmie 1944, sammen med Peer Abben)
 Næstved Idrætspark (2. præmie 1946)
 Handels- og Kontoristforbundets bygning, Nyropsgade, København (1. præmie 1948)
 Skoler i Esbjerg (2. præmie 1950)
 Christian X's Hus i København (1. og 3. præmie 1950)
 Kulturcenter i Gladsaxe (2. præmie 1952)

Kilder 
 

Personer fra Kongens Lyngby
Modernistiske arkitekter
Arkitekter fra Danmark
Danskere i 1900-tallet
Infernal Torment

Infernal Torment var et silkeborgensisk dødsmetal-band, som blev dannet i 1992 og opløst i 1999.

Historie 

Infernal Torment indspillede to demobånd, Incapability on the Cross (1993) og Instincts (1994), før de udgav deres to eneste albums, Man's True Nature (1995) og Birthrate Zero (1997). Navnlig Man's True Nature gik hen og blev en omtalt udgivelse. For det første fordi det originale cover til udgivelsen blev censureret pga. stødende grafisk materiale, og for det andet på grund af Infernal Torments banebrydende spillestil.

Infernal Torment kendetegnedes ved at spille i et - for den tid - usædvanligt højt tempo indenfor dødsmetal samt for deres vulgære, brutale og meget provokerende tekster.

Infernal Torment medvirkede i dokumentarfilmen Headbang i Hovedlandet (1997) af Niels Arden Oplev.

Bandet blev opløst i 1999.

Medlemmer 

De oprindelige medlemmer var:
 Scott Jensen (vokal) – nu forsanger i metalbandet Dawn of Demise
 Jakob Hansen (guitar) – nu guitarist i metalbandet Illdisposed
 Martin Boris (trommer)
 Frank Sørensen (guitar)
 Kim Jespersen (bas)

Senere medlemmer:
 Steffan Larsen (bas)
 Poul Winther (guitar)
 Hans-Henrik Kristensen (trommer)
 Kenny Nielsen (vokal)
 m.fl.

Diskografi 
Demoer
 1993: Incapability on the Cross
 1994: Instincts
Studiealbums
 1995: Man's True Nature
 1997: Birthrate Zero

Eksterne henvisninger 
 

Musikgrupper fra Danmark
Musikgrupper fra 1992
Musikgrupper opløst i 1999
Jørgen Buschardt

Jørgen Buschardt (4. september 1923 – 23. november 2005) var en dansk modernistisk arkitekt.

Buschardt gennemgik en håndværkeruddannelse, blev arkitekt fra Kunstakademiets Arkitektskole 1948, arbejdede nogle år i USA og var ansat på Otto Frankilds tegnestue. Da Frankild i april 1960 forlod Imperial-projektet efter uenighed med bygherren, blev det Buschardt, som færdiggjorde indretningen af bygningen. 

I 1962 åbnede han egen tegnestue i Imperial-bygningen, og blandt hans opgaver var det 20-etages Hotel Sheraton, nu Scandic Copenhagen Hotel (1967-71, ombygget 2011-12) i København ikke langt fra Imperial. Og Hotel Jutlandia (1968) i Frederikshavn. Senere foretog han en nyindretning af Hotel Imperial.

Andre markante bygninger fra hans hånd er Atomenergikommissionens nu Miljøstyrelsens bygning, Strandgade 29 på Christianshavn (1965), boligkomplekset Krystalgården på Finsensvej 3-13 for Carlsberg Bryggerierne (1969, præmieret af Frederiksberg Kommune 1970), Carlsberg Forskningscenter, Gammel Carlsberg Vej 4-6 (1974-76) samt større boligkomplekser for boligselskabet Lejerbo. I 1971 fik han til opgave sammen med Erik Møller at tegne et nyt Industriens Hus, men i sidste ende blev Møller eneansvarlig for projektet.

Han stod for opførelsen af mange enfamiliehuse (f.eks. Enehøjevej 262 1963 i Nakskov) og for udvidelsen af Holte Gymnasium. Derudover stod han for bebyggelsesplaner, kontorindretning for større virksomheder samt flere opgaver for Danske Pelsauktioner i Glostrup.

Kilder 
 Nekrolog i Kristeligt Dagblad
 Præmierede bygninger på Frederiksberg

Arkitekter fra Danmark
Modernistiske arkitekter
Danskere i 1900-tallet
Kagney Linn Karter

Kagney Linn Karter (født 28. marts 1987) er en amerikansk pornoskuespiller.

Eksterne henvisninger 

 
 Biografi om Kagney Linn Karter 

Pornoskuespillere fra USA
Louisville Vandtårn

Louisville Vandtårn beliggende i Louisville, Kentucky er det ældste ornamentale vandtårn i verden, idet det er bygget i 1856 før det mere kendte Chicago Vandtårn. Både selve vandtårnet og det tilhørende vandværk er med i National Register of Historic Places. Ligesom Fairmount Water Works i Philadelphia (designet i 1812, bygget i 1819-22), er vandværkets industrielle væsen forklædt i form af et græsk tempel-kompleks.

Historie 
Inspirationen til Louisville Vandtårns arkitektur kom fra den franske arkitekt Claude Nicolas Ledoux, som flettede "arkitektonisk skønhed med industriel effektivitet".

Efter udbrudet af den anden kolerapandemi i USA (1832), fik Louisville i 1830'erne og 40'erne  øgenavnet "graveyard of the west" (vestens kirkegård) grundet det forurenede lokale vand, der gav byens borgere kolera og tyfus på epidemisk niveau. Dette skyldtes, at borgerne brugte vandet fra private forurenede brønde. Derfor blev beslutningen om at oprette Louisville Water Company taget af Kentucky General Assembly den 6. marts 1854.

Vandtårnet i dag 
Tårnet har siden 1977 været lejet ud til Louisville Visual Arts Association, som holdet kunstudstillinger i det. De afholder desuden en årlig fest i forbindelse med Great Steamboat Race. Andre årlige events inkluderer en kunstauktion.

Referencer

Eksterne henvisninger 
 Louisville Visual Arts Associations hjemmeside
 Vandtårnets historie 

Etableret i 1856
National Register of Historic Places
Vandtårne i USA
Provenceposten

Provenceposten var et dansksproget månedsmagasin, der blev udgivet i perioden januar 2005 – december 2008. 
Magasinet udkom i et oplag på 3.000, 10 gange årligt, og blev udgivet af Harboell Communications SARL, et fransk anpartsselskab med Bjørn Harbøll som direktør. 
Der var cirka 1000 faste abonnenter, og magasinet kunne desuden købes i udvalgte butikker i Danmark. Endelig blev det distribueret gratis i fx lufthavne, til arrangementer osv. 

Målgruppen var danskere, der enten var bosat eller ejede en ferielejlighed i Provence i Sydfrankrig. Typiske emner var byerne i området, jura omkring pension og skat i Frankrig, begivenheder og events etc. Dertil var der en brevkasse, hvor forskellige eksperter – advokater, ejendomsmæglere, notarer og lignende, besvarede læsernes spørgsmål. 

Via ProvencePostens læserklub kunne danskere deltage i forskellige aktiviteter, som rundvisning på en bifarm, vinsmagning etc.
Magasinet ophørte, da finanskrisen omkring årsskiftet 2008/2009 gjorde annoncemarkedet i Danmark såvel som i Frankrig ustabilt, og mediets primære indtægtskilde dermed forsvandt.

Tidsskrifter fra Danmark
Etableret i 2005
Ophørt i 2008